Poziv građanima na provjeru podataka u Središnjem registru stanovništva
Grad Trilj se pridružuje aktivnostima informiranja građana o Središnjem registru stanovništva (SRS), jednom od ključnih projekata digitalne transformacije javne uprave u Republici Hrvatskoj. 
Središnji registar stanovništva objedinjuje podatke iz službenih evidencija kako bi se osigurala jedinstvena, pouzdana i ažurna baza podataka koja će od 2027. godine služiti kao temelj za ostvarivanje pojedinih socijalnih i drugih prava građana. 
Pozivamo građane da putem sustava e-Građani (https://registar-stanovnistva.gov.hr/)  ili osobno u nadležnoj ispostavi Porezne uprave provjere svoje podatke u Središnjem registru stanovništva te ih, prema potrebi, dopune podacima koji se ne preuzimaju automatski iz službenih evidencija. 
Točni i ažurni podaci doprinose kvaliteti registra te učinkovitijem razvoju digitalnih javnih usluga i ostvarivanju prava građana. 
Više informacija o Središnjem registru stanovništva, načinu prijave i provjeri podataka dostupno je na: Središnji registar stanovništva https://registar-stanovnistva.gov.hr/  

